## Educació col·labora en l’organització del Congrés Educatiu: escacs en les aules

*** La iniciativa mostra les possibilitats pedagògiques, transversals i inclusives d’este esport i tracta de promoure la seua pràctica en les aules**

La Conselleria d’Educació, Cultura, Universitats i Ocupació col·labora amb la Direcció General d’Esport en l’organització del Congrés Educatiu: escacs en les aules, que se celebrarà els dies 22 i 23 d’octubre en les instal·lacions de l’Escola Oficial d’Idiomes de Xàtiva.

Es tracta d’una iniciativa emmarcada en la commemoració del 550 aniversari del naixement dels escacs moderns a València (1475-2025), que impulsa la Federació d’Escacs de la Comunitat Valenciana (FECV) per a donar a conéixer les possibilitats pedagògiques, transversals i inclusives d’este esport i promoure’n la pràctica en les aules.

Les jornades formatives tenen una duració de 12 hores i tenen el suport de la Direcció General d’Innovació i Inclusió Educativa, a través del CEFIRE específic d’Innovació Educativa.

La programació està oberta al personal docent i inclou ponències, espais d’intercanvi d’experiències entre centres i tallers pràctics, a més de l’exposició itinerant ‘València, bressol dels escacs moderns’.

Més informació en la [web](https://portal.edu.gva.es/cefire/es/jornada_ajedrez_25/).

Fecha: 21/10/2025